ເກີດຝົນຕົກໜັກແລະນໍ້າຖ້ວມສຸ ໃນພາກໃຕ້ ອອສເຕຣເລຍ
ພາຍຸຄວາມກົດອາກາດຕໍ່າ ພາໃຫ້ມີຝົນຕົກແຮງແລະນໍ້າຖ້ວມສຸ ໃນເຂດນະຄອນ Melbourne
ລົມພາຍຸໄຊໂຄລນ Yasi ຊຶ່ງໄດ້ພັດເຂົ້າຖະຫຼົ່ມເຂດພາກ ຕາເວັນອອກສຽງເໜືອຂອງອອສເຕຣເລຍ ໃນວັນສຸກວານ ນີ້ໄດ້ກາຍເປັນລົມພາຍຸຄວາມກົດດັນອາກາດຕໍ່າເຂດຮ້ອນ ເຄື່ອນລົງໄປທາງໃຕ້ ທີ່ໄດ້ພາໃຫ້ເກີດຝົນຕົກໜັກແລະນໍ້າ ຖ້ວມສຸຢູ່ໃນເຂດນະຄອນ Melbourne ພະແນກອຸຕຸນິຍົມຂອງອອສເຕຣເລຍກ່າວວ່າ ມີຝົນຕົກ ໜັກແທກໄດ້ ຫຼາຍກວ່າ 175 ມິລລີແມັດຢູ່ໃນບາງບໍລິ ເວນຂອງນະຄອນ Melbourne ຫົວເມືອງໃຫຍ່ອັນດັບ 2 ຂອງອອສເຕຣເລຍ ຂະນະທີ່ລົມແຮງ ໄດ້ເຮັດໃຫ້ຕົ້ນ ໄມ້ແລະເສົາໄຟຟ້າຈຳນວນນຶ່ງຫັກ ເຈົ້າໜ້າທີ່ໃນເມືອງຫລວງຂອງລັດ Queensland ທີ່ຢູ່ຫ່າງ ຈາກເຂດທີ່ປະສົບໄພ 2 ພັນຫຼັກກິໂລແມັດຂຶ້ນໄປທາງເໜືອ ກ່າວວ່າ ປະຊາຄົມໃນເຂດແຄມທະເລທີ່ເມືອງ Cardwell, Tully ແລະ Mission Beach ໄດ້ຮັບຜົນກະທົບຮ້າຍ ແຮງສຸດຈາກລົມພາຍຸໄຊໂຄລນ Yasi ຊຶ່ງໄດ້ພັດຂຶ້ນຝັ່ງໃນຕອນເຊົ້າຂອງວັນພະຫັດ ດ້ວຍ ລົມທີ່ມີຄວາມແຮງເຖິງ 300 ກິໂລແມັດຕໍ່ຊົ່ວໂມງ